මුහුදේ ගැඹුරට යෑම තල්මස් පැටවාට වෙහෙසකරය. උගේ පුංචි සිරුරට එය දරා ගත නොහැකිය. කෙසේ නමුත් පැටවා අම්මා සමඟ පහළට ඇදෙයි. පැටවා පිහිනන්නේ අම්මාගේ සිරුරේ ස්පර්ශ වෙමිනි. ඒ, තමා ළඟ සිටිනා බව අම්මාට දැනෙන්න සළස්වමිනි. තල්මසුන් රංචුව දැන් සිටින්නේ මීටර් 300 ක් ගැඹුරු මූදු පතුළේය. ඔවුන් තවත් පහළට ඇදෙති. පැටවාට තව දුරටත් හුස්ම අල්ලාගෙන සිටීම කළ නොහැකිය. පැටවා ආපසු හැරී මුහුද මතුපිටට පිහිනයි. අම්මාට ආපසු හැරෙන්න බැරිය. එසේ කළොත් පැටවා බඩගින්නේය. අම්මා දිගටම පහළට යයි. මේ පුංචි පැටවා වැනි තල්මස් පැටවුන්ට බොහෝ අවස්ථාවලදී මෙවැනි දඩයම් මඟ හැරෙයි. ඉහළට ඇදෙන පැටවා ජලය මතුපිටින් කරණමක් ගසා හොඳ හුස්මක් ගනී. දැන් පැටවා ඉහළට වී අම්මා එනතෙක් බලා සිටී.
මුහුදේ ගැඹුරට යාම වෙහෙසකර වන්නේ කාටද
තල්මස් පැටවාට